CELEX: 32012R0107
Language: lv
Date: 2012-02-08 00:00:00
Title: Komisijas Īstenošanas regula (ES) Nr. 107/2012 ( 2012. gada 8. februāris ), ar ko attiecībā uz vielu oktenidīna dihidrohlorīdu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura  Dokuments attiecas uz EEZ

9.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 36/25
            
         KOMISIJAS ĪSTENOŠANAS REGULA (ES) Nr. 107/2012
   (2012. gada 8. februāris),
   ar ko attiecībā uz vielu oktenidīna dihidrohlorīdu groza pielikumu Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               To farmakoloģiski aktīvo vielu atlieku maksimāli pieļaujamais saturs, kas Savienībā paredzētas izmantošanai veterinārās zālēs produktīvajiem dzīvniekiem vai biocīdos produktos, kurus izmanto lopkopībā, būtu jānosaka saskaņā ar Regulu (EK) Nr. 470/2009.
            
         
               (2)
            
            
               Farmakoloģiski aktīvās vielas un to klasifikācija pēc to atlieku maksimāli pieļaujamā satura dzīvnieku izcelsmes pārtikas produktos ir noteikta pielikumā Komisijas 2009. gada 22. decembra Regulai (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura (2).
            
         
               (3)
            
            
               Eiropas Zāļu aģentūrai tika iesniegts pieteikums noteikt maksimāli pieļaujamo atlieku saturu (turpmāk “MRL”) oktenidīna dihidrohlorīdam lietošanai uz ādas visām produktīvajām zīdītāju sugām.
            
         
               (4)
            
            
               Saskaņā ar Veterināro zāļu komitejas ieteikumu, oktenidīna dihidrohlorīdam, kas paredzēts tikai lietošanai uz ādas visām produktīvajām zīdītāju sugām, MRL noteikt nav nepieciešams.
            
         
               (5)
            
            
               Tāpēc būtu jāgroza 1. tabula Regulas (ES) Nr. 37/2010 pielikumā, tajā iekļaujot vielu oktenidīna dihidrohlorīdu lietošanai uz ādas visām produktīvajām zīdītāju sugām.
            
         
               (6)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 8. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 152, 16.6.2009., 11. lpp.
   
      (2)  OV L 15, 20.1.2010., 1. lpp.
   
      PIELIKUMS
      Regulas (ES) Nr. 37/2010 pielikuma 1. tabulā alfabēta kārtībā iekļauj šādu vielu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     MRL
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Oktenidīna dihidrohlorīds
                  
                  
                     Nepiemēro
                  
                  
                     Visas produktīvās zīdītāju sugas
                  
                  
                     
                        MRL nav vajadzīgs
                  
                  
                     Nepiemēro
                  
                  
                     Tikai lietošanai uz ādas
                  
                  
                     Pretinfekcijas līdzekļi / antiseptiskie līdzekļi”